b"\n_START_ARTICLE_\nCa l'Artigues (Pl. Clar\xc3\xa0)\n_START_SECTION_\nDescripci\xc3\xb3\n_START_PARAGRAPH_\nSituada a la Pla\xc3\xa7a Clar\xc3\xa0, t\xc3\xa9 una galeria porticada amb sis arcs de mig punt a un costat, i a l'altre nom\xc3\xa9s un. L'edifici t\xc3\xa9 dos pisos: al primer pis hi ha un bo\xc3\xadnder (amb estructura de ferro) i diverses finestres amb frontons d'inspiraci\xc3\xb3 cl\xc3\xa0ssica; al segon nom\xc3\xa9s n'hi ha balcons rematats per llindes. A sobre de la cornisa hi ha una barana de pedra. Destaca tamb\xc3\xa9 l'\xc3\xbas del rajol vist.\n_START_SECTION_\nHist\xc3\xb2ria\n_START_PARAGRAPH_\nEdifici conegut tamb\xc3\xa9 com a Casa Artigas, forma part del planejament global de la Pla\xc3\xa7a Clar\xc3\xa0 juntament amb diverses fileres d'habitatges realitzats per Esteve Pujol i Joan Cordom\xc3\xad des del 1863 al 1904. Aquesta edificaci\xc3\xb3 \xc3\xa9s la m\xc3\xa9s important. L'obra del mestre d'obres i arquitecte Esteve Pujol est\xc3\xa0 documentada a Olot almenys entre el 1861 i el 1904, coincidint la seva activitat amb l'eclecticisme del modernisme."